wickkiey/tamil-wikipedia-chunked huggingface dataset:
# அகுரி

**அகுரி** என்பது இந்தியாவின் பார்சி மக்களால் செய்யப்படும் ஒரு வகை முட்டை உணவாகும். இதில் முட்டையுடன் மசாலாக்கள் சேர்த்து வதக்கப்பட்டு காரமான சுவையுடன் செய்யப்படுகிது. அகுரியில் முட்டையானது மிதமான சூட்டில் வழிந்தோடும் வகையில் பாதி வெந்த நிலை வரை சமைக்கப்படுகிறது; முழுவதும் வேகுமாறு சமைக்கப்படுவதில்லை. இதில் உணவின் முதன்மைச் சுவைக்காக வதக்கிய வெங்காயம் சேர்க்கப்படுகிறது. அதனுடன் இஞ்சி, கொத்தமல்லி, நறுக்கிய மிளகாய் மற்றும் கருப்பு மிளகு போன்ற மசாலாக்களும் தூவப்படுகின்றன. அதில் சேர்க்கப்படும் சேர்மானங்கள் வேறுபட்டாலும் அதை சமைக்கப்படும் நிலையானது (பாதி வேகவைத்த நிலை) ஒரே மாதிரியாக உள்ளது. அகுரியைச் சமைப்பதற்கு சில நிமிடங்களே ஆகும். அகுரி பாரம்பரியமாக *பாவ்* ரொட்டி அல்லது *இரட்டை ரொட்டியுடன்* அல்லது தவா பாராத்தாவுடன் சேர்த்து பரிமாறப்படுகிறது. தற்காலத்தில் சோறு போன்ற பல்வேறு வகை முதன்மை உணவுகளுடன் துணைக் கறியாகச் சேர்த்து சாப்பிடும் வழக்கமும் ஏற்பட்டுள்ளது.  
அகுரியின் அதிக பிரபலமில்லாத வகை *பருச்சி அகுரி* ஆகும், இதில் மற்ற மசாலாப் பொருட்களுடன் கூடுதலாக முந்திரி, பாதாம் கொட்டைகள் மற்றும் உலர் திராட்சை போன்ற உலர் பழங்களும் பயன்படுத்தப்படுகின்றன. இந்த உணவு குஜராத்தில் உள்ள பருச் நகரத்திலிருந்து தோன்றியதாகக் கூறப்படுகிறது, எனவே இந்தப் பெயரைப் பெற்றது.  
இது தவிர லீலா லாசன் அகுரி வகையும் சில பகுதிகளில் செய்யப்படுகிறது. குறிப்பாக இந்த வகை அகுரி குளிர்காலங்களில் செய்யப்படுகிறது இதில் முட்டையுடன் அதிக அளவு லீலா லாசன் (பச்சைப் பூண்டு பற்கள்) சிறு சிறு துண்டுகளாக நறுக்கி முட்டைக் கலவையுடன் சேர்த்து சமைக்கப்படுகின்றன.  
முட்டை புர்ஜி என்பது இந்திய துணைக்கண்டத்தின் பல பகுதிகளில் சாப்பிடப்படும் இதே போன்ற ஒரு முட்டை உணவாகும். அகுரி, முட்டை புர்ஜியில் பயன்படுத்தப்படும் உட்பொருட்கள் கிட்டத்தட்ட ஒரே மாதிரியாக உள்ளன. ஆனால் சமைக்கும் முறை வேறுபடுகிறது. இந்திய வதக்கிய முட்டை வகை உணவுகளை நன்கு அறிந்தவர்கள், முட்டை புர்ஜியும் அகுரியும் கிட்டத்தட்ட ஒரே மாதிரியானவை ஆனால் சுவையில் வேறுபட்ட உணவுகள் என்று தெரிவிக்கின்றனர்.  
அகுரி உணவுகள் சேமித்து வைப்பதற்கு ஏற்றவையல்ல, இதனை சமைத்த உடனே பரிமாறி சாப்பிட வேண்டும். தாமதமாகச் பரிமாறினால் முட்டை உலர்ந்து தண்ணீர் விடுகிறது. அகுரியை மீண்டும் சூடாக்குவது இதன் சுவையைப் பாதிக்கிறது. ஏனெனில் பாதி வெந்த நிலையில் உள்ள முட்டை மீண்டும் சூடாக்கப்படும் போது நன்கு சமைக்கப்பட்டு விடுவதால் அகுரியின் சுவை முட்டை புர்ஜியின் சுவைக்கு மாறிவிடுகிறது.
# சிம்னாந்தெமம் அமிக்டாலினம்

**சிம்னாந்தெமம் அமிக்டாலினம்** (*Gymnanthemum amygdalinum*) என்பதுசூரியகாந்திக் குடும்பத்திலுள்ள ஒரு வகை பூக்கும் தாவரச் சிற்றினமாகும். இத்தாவரயினம் குறித்த முதல் ஆவணக்குறிப்பு, 1843ஆம் ஆண்டு வெளிவந்துள்ளது. ஆப்பிரிக்கா, தென்னமரிக்கா நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.
# மலாக்கா மாநிலத்தின் சின்னம்

**மலாக்கா மாநிலச் சின்னம்** (ஆங்கிலம்: *Coat of arms of Malacca*) என்பது மலாக்கா மாநிலத்தின் அதிகாரப்பூர்வமான சின்னம் ஆகும். 1946-ஆம் ஆண்டு, பிரித்தானிய காலனித்துவ காலத்தில் மலாயா கூட்டமைப்பு மாநிலங்கள் எனும் அமைப்புடன்; நீரிணை குடியேற்ற மாநிலமான மலாக்கா மாநிலம் இணைந்த போது இந்த மாநிலச் சின்னம் அறிமுகமானது. இந்தச் சின்னம் ஐரோப்பிய எரால்டிக் வடிவமைப்புகளை (Heraldic Designs) சார்ந்தது.  
சின்னத்தில் உள்ள சிவப்பு, வெள்ளை, மஞ்சள், நீலம் ஆகிய நான்கு வண்ணங்கள்; மலாக்கா மலேசியாவின் ஒரு பகுதியாக இருப்பதைக் குறிக்கிறது. சிகரத்தில் உள்ள நட்சத்திரம் மற்றும் பிறை, மாநிலத்தின் அதிகாரப்பூர்வ மதமான இசுலாம் என்பதைக் குறிக்கிறது. ஐந்து கிரிஸ் கத்திகள் பண்டைய மலாக்கா சுல்தானகத்தில் புகழ்பெற்ற ஆங் துவா, ஆங் ஜெபாட், ஆங் கஸ்தூரி, ஆங் லெக்கிர், ஆங் லெக்கியூ எனும் ஐந்து போர்வீரர்களைக் குறிக்கின்றன.
# மலாக்கா மாநிலத்தின் சின்னம்

## பொது

மாநிலத்தின் முதல் ஆட்சியாளரான பரமேசுவரா, சிங்கப்பூர் இராச்சியத்தில் இருந்து தம்முடைய பரிவாரங்களுடன் மலாக்கா வந்த போது, தம்முடைய வேட்டை நாய் ஒரு சருகுமான் தாக்கி, அதை ஆறுக்குள் தள்ளியதை நினைவுபடுத்தும் வகையில் இரண்டு கஞ்சில் சருகுமான்கள் காட்சிப்படுத்தப் படுகின்றன.  
அந்தச் சம்பவத்தை ஒரு நல்ல சகுனமாகக் கருதி, அதன் கீழ் ஓர் இராச்சியத்தை தோற்றுவிக்க பரமேசுவரா முடிவு செய்தார். அவர் அப்போது சாய்ந்த இருந்த மலாக்கா மரத்தின் பெயரையே அந்த இடத்திற்கு பெயரிட முடிவு செய்தார். எனவே அந்த மரம் மலாக்கா சின்னத்தில் சித்தரிக்கப்பட்டுள்ளது.
# மலாக்கா மாநிலத்தின் சின்னம்

## வரலாற்று அரசு சின்னங்கள்

| **1874–1942**
**1945–1946** | **நீரிணை குடியேற்றங்கள்** |  |
| --- | --- | --- |
| **1951–1965** | **மலாக்காவில் பிரித்தானிய முடியாட்சி** (**1951–1957**)
**மலாக்கா மாநிலம்** (**1957–1965**) | } |
# போத்ரியோக்லைன் உகாண்டென்சிசு

**போத்ரியோக்லைன் உகாண்டென்சிசு** (தாவரவியல் வகைப்பாடு: *Bothriocline ugandensis*) என்பது சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “போத்ரியோக்லைன்” பேரினத்தில், 61 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1981 ஆம் ஆண்டு வெளிவந்துள்ளது. ஆப்பிரிக்கக் கண்டத்திலுள்ள புருண்டி, கென்யா, உருவாண்டா, உகாண்டா, சாயிர் ஆகிய நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.
# சகோதரி நிபேதிதா பெண்களுக்கான அரசு பொதுப் பட்டக் கல்லூரி

**சகோதரி நிபேதிதா பெண்களுக்கான அரசு பொதுப் பட்டக் கல்லூரி** என்பது சுதந்திரத்திற்குப் பிறகு இந்தியாவின் மேற்கு வங்காளத்தில் நிறுவப்பட்ட முதல் அரசு பெண்கள் பட்டப்படிப்பு கல்லூரியாகும். 16.07.2015 அன்று மேற்குவங்க முதலமைச்சர் மம்தா பானர்ஜியால் வங்காளத்தின் முதல் கவர்னர் ஜெனரலின் இல்லமான ஹேஸ்டிங்ஸ் ஹவுஸின் பாரம்பரிய வளாகத்தில் இந்த கல்லூரி ஆரம்பிக்கப்பட்டுள்ளது.  
ஆரம்பத்தில் **பெண்களுக்கான அரசு பொது பட்டப்படிப்பு கல்லூரி** என்று பெயரிடப்பட்ட இந்த கல்லூரி பின்னதாக புகழ்பெற்ற ஸ்காட்லாந்து-ஐரிஷ் பின்னணி கொண்ட சிந்தனையாளரும் எழுத்தாளரும் சமூக சீர்திருத்தவாதியும் சுவாமி விவேகானந்தரின் சீடரான .சகோதரி நிவேதிதா<nowiki/>வுக்கு அர்ப்பணிக்கப்பட்டது. இந்த கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது மற்றும் பல்கலைக்கழக மானியக் குழு (இந்தியா)<nowiki/>வின் சட்டப் பிரிவு 2 இன் கீழ் "இளங்கலை பட்டம் வரை கற்பிக்கும் அரசு கல்லூரிகள்" என்று அங்கீகரிக்கப்பட்டுள்ளது.  
இக்கல்லூரியில் இளங்கலையில் கவுரவப்படிப்புகளை பயிர்றுவிக்கிறது.
| கணிதம் | கவுரவம் | 15 |  |
| --- | --- | --- | --- |
| புள்ளிவிவரங்கள் | கவுரவம் | 15 |  |
| உடலியல் | கவுரவம் | 15 |  |
| புவியியல் | கவுரவம் | 15 |  |
| கணினி அறிவியல் | கவுரவம் | 15 |  |
| விலங்கியல் | கவுரவம் | 15 |  |
| தாவரவியல் | கவுரவம் | 15 |  |
| புவியியல் | கவுரவம் | 25 |  |
| ஆங்கிலம் | கவுரவம் | 25 |  |
| பெங்காலி | கவுரவம் | 25 |  |
| சமஸ்கிருதம் | கவுரவம் | 25 |  |
| தத்துவம் | கவுரவம் | 25 |  |
| பொருளாதாரம் | கவுரவம் | 25 |  |
| அரசியல் அறிவியல் | கவுரவம் | 25 |  |
| உணவு மற்றும் ஊட்டச்சத்து | கவுரவம் | 15 |  |
| வரலாறு. | கவுரவம் | 25 |  |
| இயற்பியல் | கவுரவம் | 25 | } |
# சகோதரி நிபேதிதா பெண்களுக்கான அரசு பொதுப் பட்டக் கல்லூரி

## பிற செயல்பாடுகள்

- நாட்டுநலப்பணித்திட்டம்
- விளையாட்டுகள்
- கலாச்சார நிகழ்ச்சிகள்
- கருத்தரங்குகள்
- வெளியீடுகள்
# சகோதரி நிபேதிதா பெண்களுக்கான அரசு பொதுப் பட்டக் கல்லூரி

## வசதிகள்

- நூலகம்
- உணவகம்
- கணினி அறை
- மாணவர் பொது அறை
- முற்றிலும் கணிணிமயமாக்கப்பட்ட வகுப்பறைகள்
- இணைய இணைப்புள்ள வளாகம்
- நோய்வாய்ப்பட்டால் தங்கும் அறை
- குறை தீர்க்கும் பிரிவு
- தொழில் ஆலோசனை
- ஆன்டி ராகிங்
- நிதியுதவிகள்
# மலாக்கா மாநிலத்தின் கொடி

**மலாக்கா மாநிலத்தின் கொடி** (ஆங்கிலம்: *Flag of Malacca*) என்பது மலாக்கா மாநிலத்தின் அதிகாரப்பூர்வமான கொடி ஆகும். மலாக்கா மாநிலம் மலேசியாவின் உறுப்பு மாநிலம் என்பதை வலியுறுத்த மலாக்கா கொடியிலும்; மலேசியக் கொடியின் சிவப்பு, வெள்ளை, மஞ்சள் மற்றும் நீல நிறங்கள் பயன்படுத்தப்படுகின்றன.  
மலேசியாவிலும் மலாக்காவிலும் அதிகாரப்பூர்வ மதமான இசுலாம் என்பதைக் குறிக்க தாரகை மற்றும் பிறை வடிவங்கள் பொறிக்கப்பட்டு உள்ளன. மேல் இடது புறத்தில் மஞ்சள் நிறத்தில் பிறை நிலவு; மற்றும் மஞ்சள் ஐந்து புள்ளிகள் கொண்ட தாரகை; அரச நீல பின்னணியில் உள்ளன. மேல் வலது புறம் சிவப்பு நிறத்தையும்; கீழ் பாதி வெள்ளை நிறத்தையும் கொண்டு உள்ளன.
# மலாக்கா மாநிலத்தின் கொடி

## வரலாற்று கொடிகள்

| 1904-1925 | நீரிணை குடியேற்றங்கள் | மலாக்கா நீரிணை குடியேற்றங்களின் பகுதியாக இருந்தபோது ஏற்றுக்கொள்ளப்பட்டது. |  |
| --- | --- | --- | --- |
| 1925-1946 |  |  |  |
| 1951-1957 | மலாக்கா பிரித்தானிய முடியாட்சி | 14 ஆகஸ்டு 1951-இல் ஆறாம் ஜோர்ஜ் மன்னரின் ஆணையின் கீழ் வழங்கப்பட்டது. | } |
# சிலிகுரி மகிளா மகாவித்யாலயா

சிலிகுரி மகிளா மகாவித்யாலயா என்பது இந்திய மாநிலமான மேற்கு வங்காளத்தில் உள்ள டார்ஜிலிங் மற்றும் ஜல்பைகுரி மாவட்டங்களி<nowiki/>ல் அமைந்துள்ள சிலிகுரியில் 1981 ஆண்டில் நிறுவப்பட்ட பெண்கள் கல்லூரியாகும். கலைப்பிரிவில் இளங்கலை படிப்புகளை வழங்கும் இக்கல்லூரி வட வங்காள பல்கலைக்கழகத்துடன் இணைக்கப்பட்டுள்ளது. .
# சிலிகுரி மகிளா மகாவித்யாலயா

## துறைகள்

### கலைப்பிரிவு

- பெங்காலி ( 3 ஆசிரியர்கள்)
- ஆங்கிலம் ( 3 ஆசிரியர்கள்)
- வரலாறு ( 2 ஆசிரியர்கள்)
- புவியியல் ( 2 ஆசிரியர்கள்)
- அரசியல் அறிவியல் ( 4 ஆசிரியர்கள்)
- தத்துவம் ( 1 ஆசிரியர்)
- பொருளாதாரம் ( 1 ஆசிரியர்)
- கல்வி ( 3 ஆசிரியர்கள்)
- சமூகவியல் ( 1 ஆசிரியர்)
# சிலிகுரி மகிளா மகாவித்யாலயா

## அங்கீகாரம்

இக்கல்லூரி பல்கலைக்கழக மானியக் குழு<nowiki/>வினால் அங்கீகரிக்கப்பட்டுள்ளது .
# சிறி சிக்சாயதான் கல்லூரி

**சிறி சிக்சாயதான் கல்லூரி** என்பது இந்தியாவின் கொல்கத்தாவிலுள்ள ஒரு இளங்கலை மகளிர் கலைக் கல்லூரியாகும். 1955 ஆம் ஆண்டு ஜூலை 8 அன்று நிறுவப்பட்டஇக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது .
# சிறி சிக்சாயதான் கல்லூரி

## வரலாறு

மேற்கு வங்காளத்தின் மொழி சிறுபான்மையினரான மார்வாடிகளால் நிறுவப்பட்ட இக்கல்லூரி, சிக்சாயதான் என்ற அறக்கட்டளையால் நிர்வகிக்கப்படுகிறது - (சங்கங்கள் பதிவுச் சட்டத்தின் கீழ் பதிவு செய்யப்பட்ட இந்த அறக்கட்டளை முன்னதாக மார்வாரி பாலிகா வித்யாலயா சங்கம் என்று அழைக்கப்பட்டது) இந்த அறக்கட்டளையானது வணிக நோக்கங்களுக்காக அல்லாமல் கல்விச்சேவைக்காக மட்டுமே நடத்தப்படுகிறது.  
முதலில் மார்வாரி சமூகத்தின் சிறுமிகளிடையே கல்வியை வழங்கவும் மேம்படுத்தவுமே பயன்பட்ட இக்கல்லூரி தற்போது சாதி, இனம், மதம் அல்லது மொழி ஆகியவற்றைப் பொருட்படுத்தாமல் தகுதியுள்ள அனைத்து பெண் மாணவர்களுக்கும் கல்விச்சேவை புரிந்துவருகிறது.
# சிறி சிக்சாயதான் கல்லூரி

## அங்கீகாரம்

மொழிவாரி சிறுபான்மை கல்வி நிறுவனமாக, இக்கல்லூரி இந்திய அரசியலமைப்பின் பிரிவு 30 (1) இன் கீழ் பாதுகாப்பைப் பெற்றுள்ளது. தேசிய ஆசிரியர் கல்விக் குழுமத்தின் அங்கீகாரத்தை பெற்றுள்ள இக்கல்லூரி, தேசிய மதிப்பீடு மற்றும் தரச்சான்று அவையால் தரமதிப்பீடும் செய்யப்பட்டுள்ளது
# சிறி சிக்சாயதான் கல்லூரி

## குறிப்பிடத்தக்க முன்னாள் மாணவர்

- மம்தா பானர்ஜி, மேற்கு வங்க முதலமைச்சர்
- உஷா கங்குலி, நாடக இயக்குநர்
- திரினா சஹா, நடிகை
# யாசுமினம் அங்குலரே

**யாசுமினம் அங்குலரே** (தாவரவியல் வகைப்பாடு: *Jasminum angulare, wild jasmine, angular jasmine*) என்பது முல்லைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 29 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “மல்லிப் பேரினத்தில்” , 201 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. சீனா, திபெத், தென்னாப்பிரிக்கா ஆகிய நாடுகளின் அகணிய தாவரமாக இவ்வினம் உள்ளது. பரிணாம, மரபியல் ஆய்வுகளின் படி, இத்தாவரத்தின் பெயர், *Jasminum nudiflorum f. nudiflorum* என்ற துணையினமாக மாற்றப்பட்டுள்ளது. பசுமை மாறா புதர் வகைத் தாவரமாகும்.
# யாசுமினம் அங்குலரே

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# யாசுமினம் அங்குலரே

## இவற்றையும் காண்க

- மல்லிகை இனங்களின் பட்டியல்
- சங்ககால மலர்கள்
# சேத் சூரஜ்முல் ஜலான் மகளிர் கல்லூரி

**சேத் சூரஜ்முல் ஜலான் மகளிர் கல்லூரி** என்பது இந்தியாவின் மேற்கு வங்காளத்தின் கொல்கத்தா<nowiki/>வில் 1954 ஆம் ஆண்டில் நிறுவப்பட்ட இளங்கலை மகளிர் கல்லூரியாகும். கலை மற்றும் வணிகப்பிரிவுகளில் பாடங்கள் பயிற்றுவிக்கப்படும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது .
# சேத் சூரஜ்முல் ஜலான் மகளிர் கல்லூரி

## வரலாறு

தொண்டு மற்றும் மத அறக்கட்டளையான சூரஜ்முல் ஜலான் அறக்கட்டளையால் நிர்வகிக்கப்படும் இக்கல்லூரியானது வடக்கு கொல்கத்தாவில் உள்ள குறிப்பிடத்தக்க பெண்கள் கல்லூரிகளில் ஒன்றாக உள்ளது. வங்காளத்தின் சிறந்த தொழிலதிபரான சேத் மோகன்லால் ஜலான் மற்றும் பலர் இணைந்து உருவாக்கிய இந்த அறக்கட்டளையானது மேற்கு வங்கம் மற்றும் இந்தியாவின் பிற பகுதிகளில் அதிக எண்ணிக்கையில் பள்ளிகள், நூலகங்கள் மற்றும் படிப்பகங்களை நிறுவுவதை நோக்கமாகக் கொண்டதாகும். இவரது தந்தையின் நினைவாக இக்கல்லூரிக்கு இப்பெயர் வைக்கப்பட்டுள்ளது.
# சேத் சூரஜ்முல் ஜலான் மகளிர் கல்லூரி

## துறைகள்

### கலை மற்றும் வணிகப்பிரிவு

- வங்காளம்
- ஆங்கிலம்
- சமஸ்கிருதம்
- ஹிந்தி
- வரலாறு
- புவியியல்
- அரசியல் அறிவியல்
- தத்துவம்
- பொருளாதாரம்
- கல்வி
- வணிகம்
# சேத் சூரஜ்முல் ஜலான் மகளிர் கல்லூரி

## அங்கீகாரம்

இக்கல்லூரி பல்கலைக்கழக மானியக் குழு<nowiki/>வினரால் அங்கீகரிக்கப்பட்டுள்ளது . தேசிய மதிப்பீடு மற்றும் அங்கீகார கவுன்சிலால் (என்ஏஏசி) அங்கீகாரம் பெற்று பி + தரத்தையும் அடைந்துள்ளது.
# கலின்சோகா குவாட்ரிரேடியாட்டா

**கலின்சோகா குவாட்ரிரேடியாட்டா** (தாவரவியல் வகைப்பாடு: *Galinsoga quadriradiata*) என்பது சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “கலின்சோகா” பேரினத்தில், 12 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1798 ஆம் ஆண்டு வெளிவந்துள்ளது. வட அமெரிக்காவின் தெற்குப்பகுதி, தென்னமரிக்கா நாடுகளின் அகணிய உயிரி|அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.
# மலாக்கா பிரித்தானிய முடியாட்சி

**மலாக்கா பிரித்தானிய முடியாட்சி** (ஆங்கிலம்: *Crown Colony of Malacca*; மலாய்: *Jajahan Mahkota Melaka*) என்பது 1946-ஆம் ஆண்டில் இருந்து 1957-ஆம் ஆண்டு வரையில் மலாக்கா மாநிலம், பிரித்தானிய முடியாட்சி ஆளுமையின் கீழ் இருந்ததைக் குறிப்பிடுவதாகும்.  
ஆங்கிலோ-இடச்சு உடன்படிக்கை, 1824-இன் கீழ் மலாக்கா மாநிலம், பிரித்தானிய இறையாண்மையின் கீழ் வந்தது; 1946-ஆம் ஆண்டு வரை நீரிணை குடியேற்றங்களின் ஒரு பகுதியாகவும் இருந்தது.
# மலாக்கா பிரித்தானிய முடியாட்சி

## பொது

இரண்டாம் உலகப் போரின் போது, 1942 முதல் 1945 வரை மலாக்கா பிரித்தானிய முடியாட்சி, ஜப்பானியர்களால் ஆக்கிரமிக்கப்பட்டது. இரண்டாம் உலகப் போருக்கு பின்னர் நீரிணை குடியேற்ற மாநிலங்கள் கலைக்கப்பட்டன. அதைத் தொடர்ந்து, பினாங்கு, மலாக்கா முடியாட்சி காலனிகளாக உருவெடுத்தன.  
மலாயா கூட்டமைப்புக்குள் இருந்த வெளியேறிய சிங்கப்பூர் மட்டும், மலாயா கூட்டமைப்பு அமைப்பில் இருந்து மாறுபட்ட தனியொரு முடியாட்சி காலனியாக மாறியது.
# மலாக்கா பிரித்தானிய முடியாட்சி

## பொது

### துங்கு அப்துல் ரகுமான்

1955-ஆம் ஆண்டில், மலாக்காவில் பிரித்தானியர்களின் ஆட்சியின் முடிவு குறித்து விவாதிக்க மலேசியாவின் முதல் பிரதமர் துங்கு அப்துல் ரகுமான் இலண்டனில் ஒரு சந்திப்புக் கூட்டத்தை நடத்தினார். பிரித்தானிய முடியாட்சி மலாக்காவை மலாயா ஒன்றியத்துடன் இணைக்கும்படி கேட்டுக் கொண்டார்.  
இதற்குப் பின்னர் மலாயா ஒன்றியம் கலைக்கப்பட்டு மலாயா கூட்டமைப்பு) என அழைக்கப்பட்டது. 31 ஆகஸ்டு 1957-இல், ஐக்கிய இராச்சியத்தில் இருந்து மலாயா சுதந்திரம் பெற்றது. பின்னர் மலாயா கூட்டமைப்பிற்குள் ஒரு பகுதியாக மலாக்கா இணைக்கப்பட்டது. அத்துடன் மலாக்காவின் பிரித்தானிய முடியாட்சித் தகுதியும் ஒரு முடிவிற்கு வந்தது. பின்னர் மலேசியா கூட்டமைப்பு உருவானதும் பிரித்தானிய போர்னியோ பிரதேசங்களுடன் மலேசியக் கூட்டமைப்பில் மலாக்கா சேர்க்கப்பட்டது.
# மலாக்கா பிரித்தானிய முடியாட்சி

## பிரித்தானிய முடியாட்சி ஆளுநர்கள்

- ஜேம்சு கால்டர் - (செப்டம்பர் 1945 - 31 மார்ச் 1946)
- எட்வர்ட் விக்டர் கிரேசு டே - (1946 - நவம்பர் 1947)
- ஜோன் பால்கனர் - (24 நவம்பர் 1947 - 7 மார்ச் 1949)
- வில்லியம் செசில் டெய்லர் - (1949)
- ஜோர்ஜ் எவன்சு கேமரூன் - (25 அக்டோபர் 1949 - 1954)
- ஜோனாதன் எட்கர் மெரிடித் - (20 டிசம்பர் 1950 - 6 சனவரி 1952)
- அரோல்ட் ஜோர்ஜ் ஆமெட் - (18 ஏப்ரல் 1952 - 31 ஆகஸ்ட் 1957)
- புல்வார் ரூபர்ட் கேவன் பவுல் - (28 ஆகஸ்டு 1954 - 15 செப்டம்பர் 1954)
- மாரிஸ் ஜோன் ஏவர்ட் - (25 செப்டம்பர் 1956 - பிப்ரவரி 1957)
- ஆல்பர்ட் வில்லியம் நிக்கல்சன் - (1957)
# டி. தாலி

**டி. தாலி** *(T. Tali)* ( c.1943 - 12 பிப்ரவரி 2020) நாகாலாந்தைச் சேர்ந்த ஓர் இந்திய அரசியல்வாதி ஆவார். இவர் நாகாலாந்து சட்டமன்ற உறுப்பினராக இருந்தார். நாகாலாந்து அரசின் அமைச்சராகவும் பணியாற்றினார்.
# டி. தாலி

## வாழ்க்கை வரலாறு

தாலி 1977, 1987, 1993, 1998 மற்றும் 2003 ஆம் ஆண்டுகளில் துலியிலிருந்து நாகாலாந்து சட்டமன்ற உறுப்பினராகத் தேர்ந்தெடுக்கப்பட்டார். நாகாலாந்து அரசின் அமைச்சராகவும் பணியாற்றினார்.  
தாலி 12 பிப்ரவரி 2020 அன்று 77 வயதில் இறந்தார்
# பசால்ட் பாறைகள்

**பசால்ட் பாறைகள்** வட துருக்கியின் சினோப் மாகாணத்தில் அமைந்துள்ள நெடுவரிசை பாசால்ட் வடிவத்தில் எரிமலைப் பாறைகள் உள்ளன. இப்பகுதி நாட்டின் பதிவு செய்யப்பட்ட இயற்கை நினைவுச்சின்னமாகும் .  
இது 20 கிலோமீட்டர் (12 மைல்கள்) நீளம் உடையதாகும். சினோப் மாகாணத்தில் உள்ள போயாபத்தின் மையத்திலிருந்து தொலைவில், பாய் குருசராய் கிராமத்திற்கு அருகிலுள்ள ஃபிண்டிக்லிக் இடத்தில் அமைந்துள்ளது.  
மினரல் ரிசர்ச் அண்ட் எக்ஸ்ப்ளோரேஷன் கோ. (எம்.டி.ஏ) மற்றும் டோகுஸ் எய்லுல் பல்கலைக்கழகத்தின் புவியியலாளர்களால் மேற்கொள்ளப்பட்ட ஆராய்ச்சியின்படி, பாசால்ட் நெடுவரிசைகள் சுமார் 3-5 மில்லியன் ஆண்டுகளுக்கு முன்பு உருவாக்கப்பட்டன.  
பாசால்ட் படிவங்கள் மூன்று அண்டைப் பள்ளத்தாக்குகளில் அமைந்துள்ளன. செங்குத்தாக இணைந்த பாசால்ட் நெடுவரிசைகள் பலகோண வடிவத்தில் செவ்வக, ஐங்கோண மற்றும் அறுகோண ப்ரிஸங்களாக உள்ளன, மேலும் அவை ஆகும். உயரம். இது பரப்பளவைக் கொண்டுள்ளது .  
பாசால்ட் பாறைகளின் உருவாக்கம், அமைப்பு மற்றும் கண்ணோட்டம் ஆகியவை உலகில் அரிதான எடுத்துக்காட்டுகள் . புவியியல் மற்றும் சுற்றுலா முக்கியத்துவம் காரணமாக இது மார்ச் 8, 1996 அன்று முதல் தரத்தின் பாதுகாக்கப்பட்ட பகுதியாக அறிவிக்கப்பட்டது. செப்டம்பர் 17, 2007 அன்று, உள்ளூர் நிர்வாகம் வனம் மற்றும் நீர் மேலாண்மை அமைச்சகத்திடம் இயற்கை நினைவுச்சின்னமாக அங்கீகரிக்க விண்ணப்பித்தது. இப்பகுதி 2011-ஆம் ஆண்டில் இயற்கை நினைவுச்சின்னமாக பதிவு செய்யப்பட்டது.
# நந்தினி ஜம்மி

. முன்னதாக, இவர் சமூக ஊடகச் செயல்பாடு அமைப்பான *ஸ்லீப்பிங் ஜெயண்ட்ஸ்* என்ற நிறுவனத்தை இணைந்து நிறுவினார். தவறான தகவல் அல்லது சதி கோட்பாடுகளை வெளியிடும் வலைத்தளங்கள் அல்லது விளம்பர மோசடியில் ஈடுபடும் இணையதளங்கள் என்று இவர் விவரிக்கும் பழமைவாத வலைத்தளங்களில் தோன்றும் அவர்களின் விளம்பரங்களைப் பற்றி இவர் வணிக நிறுவனங்களுக்குத் தெரிவிக்கிறார். மேலும் அந்த வெளியீட்டாளர்களுக்கு ஆதரவளிப்பதை நிறுத்துமாறு அவர்களுக்கு அழுத்தமும் கொடுக்கிறார்.
# நந்தினி ஜம்மி

## ஆரம்ப வாழ்க்கை மற்றும் கல்வி

நந்தினி ஜம்மியின் குடும்பம் இவரது சிறுவயதிலேயே இந்தியாவில் இருந்து அமெரிக்காவிற்கு குடிபெயர்ந்தது. இவர், வாசிங்டன், டி.சி.யின் புறநகர்ப் பகுதிகளில் வளர்ந்தார். ஐதராபாத்தைச் சேர்ந்த தெலுங்குக் குடும்பத்தைச் சேர்ந்த இவர் , மேரிலாந்து பல்கலைக்கழகத்தில் கல்லூரியில் பயின்றார். அங்கு இவர் *தி டயமண்ட்பேக்* என்ற கல்லூரி செய்தித்தாளில் பங்களித்தார்.
# நந்தினி ஜம்மி

## ஆரம்ப வாழ்க்கை மற்றும் கல்வி

### பிற செயல்பாடுகள்

2021 ஆம் ஆண்டில், இவரும் மற்றவர்களும், பத்திரிக்கையாளர் ஆண்டி என்கோ என்பவர் பணிபுரிந்த *தி போஸ்ட் மில்லினியல்* என்ற ஒரு பழமைவாத அமெரிக்க பழமைவாத இணையதள செய்தி இதழில் தங்களது விளம்பரங்களை நிறுத்துமாறு நிறுவனங்களுக்கு அழுத்தம் கொடுத்தனர்.  
அக்டோபர் 2021 இல் தொடங்கப்பட்ட மற்றும் தாரா மெக்குவன் தலைமையிலான பொது-பயன் நிறுவனமான குட் மார்னிங் இன்க் என்ற நிறுவ்னத்தின் ஆலோசனைக் குழுவில் ஜம்மி உள்ளார். நிறுவனம் புதிய ஊடக நிறுவனங்களுக்கு நிதியளிப்பதையும் தவறான தகவல்களை எதிர்த்துப் போராடுவதையும் நோக்கமாகக் கொண்டுள்ளது.
# எகிப்தின் பவ்சியா

**எகிப்தின் பவ்சியா** ( *Fawzia of Egypt* ) ( நவம்பர் 1921 - 2 ஜூலை 2013), **பவ்சியா பகலவி** அல்லது **பவ்சியா சிரின்** என்றும் அழைக்கப்படும் இவர் ஓர் எகிப்திய இளவரசியாவார். ஈரானின் முகமது ரேசா பகலவியை திருமணம் செய்துகொண்டதன் மூலம் ஈரானின் ராணியானர்.  
இசுமாயில் பாஷாவின் ஏழாவது மகன் முதலாம் புவாத்தின் மகளான இவருக்கு ஈரானிய பட்டத்து இளவரசருடன் 1939 இல் நடந்த திருமணம் ஒரு அரசியல் ஒப்பந்தமாகும். இது மத்திய கிழக்கில் எகிப்திய சக்தியையும் செல்வாக்கையும் ஒருங்கிணைத்தது. அதே நேரத்தில் புதிய ஈரானிய ஆட்சிக்கு மிகவும் மதிப்புமிக்க எகிப்திய அரச மாளிகையுடன் இணைந்து மரியாதையைக் கொண்டு வந்தது. 1945 இல் பவ்சியா எகிப்திய முறையில் விவாகரத்து பெற்றார் (1948 வரை ஈரானில் அங்கீகரிக்கப்படவில்லை). இவர்களுக்கு சகானாசு பக்லவி என்ற ஒரு மகள் இருந்தார்.  
1949 இல், பவ்சியா எகிப்திய தூதரான இசுமாயில் சிரைன் என்பவரை மணந்தார். தம்பதியினருக்கு ஒரு மகன் மற்றும் ஒரு மகள் இருந்தனர்.
# எகிப்தின் பவ்சியா

## வாழ்க்கை

1921 நவம்பர் 5 இல் எகிப்து மற்றும் சூடானின் சுல்தான் புவாது மற்றும் அவரது இரண்டாவது மனைவி நசிலி சப்ரி ஆகியோரின் மூத்த மகளாக அலெக்சாந்திரியாவில் உள்ள *ராஸ் எல்-தின்* அரண்மனையில் இளவரசி பவ்சியா பிறந்தார். இளவரசி பவ்சியா தனது தந்தையின் மூலம் சர்க்காசியன் வம்சாவளியைச் சேர்ந்தவர். மேலும் தனது தாயின் மூலம் பிரெஞ்சு, துருக்கியம் மற்றும் எகிப்திய வம்சாவளியைக் கொண்டவர்.  
இளவரசி ஃபாவ்சியா சுவிட்சர்லாந்தில் கல்வி கற்றார்  
இவரது அழகு பெரும்பாலும் திரைப்பட நட்சத்திரங்களான எடி இலமார் மற்றும் விவியன் லீ ஆகியோருடன் ஒப்பிடப்பட்டது.
# எகிப்தின் பவ்சியா

## வாழ்க்கை

### திருமணம்

ஈரானின் பட்டத்து இளவரசர் முகமது ரேசா பகலவியுடன் இளவரசி பவ்சியாவின் திருமணம் இவரது தந்தை ரேசா ஷா பகலவியால் திட்டமிடப்பட்டது. சன்னி அரச குடும்பத்தைச் சேர்ந்த இளவரசி மற்றும் சியா அரச குடும்பத்தைச் சேர்ந்த பட்டத்து இளவரசரை ஒன்றிணைத்ததில் இந்தத் திருமணம் குறிப்பிடத்தக்கது.
# எகிப்தின் பவ்சியா

## வாழ்க்கை

### ஈரானின் ராணி

திருமணத்தைத் தொடர்ந்து, இளவரசிக்கு ஈரானிய குடியுரிமை வழங்கப்பட்டது. இரண்டு ஆண்டுகளுக்குப் பிறகு, பட்டத்து இளவரசர் நாடுகடத்தப்பட்ட தனது தந்தைக்குப் பிறகு ஈரானின் ஷாவாக ஆனார். தனது கணவர் அரியணை ஏறிய உடனேயே, ராணி பவ்சியா 21 செப்டம்பர் 1942, *லைஃப்* இதழின் அட்டைப்படத்தில் தோன்றினார். செசில் பீட்டனால் இந்தப் புகைப்படம் எடுக்கப்பட்டது. இவர் ஈரானில் புதிதாக நிறுவப்பட்ட கர்ப்பிணிப் பெண்கள் மற்றும் குழந்தைகளின் பாதுகாப்பிற்கான சங்கத்திற்கு தலைமை தாங்கினார்.  
அரசியல் ரீதியாக நடத்திவைக்கப்பட்ட இத்திருமணம் தோல்வியில் முடிந்தது. பவ்சியா ஈரானில் மிகவும் மகிழ்ச்சியற்றவராக இருந்தார்.  
ராணி பவ்சியா (அப்போது ஈரானில் பேரரசி என்ற பட்டம் இன்னும் பயன்படுத்தப்படவில்லை) மே 1945 இல் கெய்ரோவுக்கு குடிபெயர்ந்தார் மற்றும் எகிப்திய முறையில் விவாகரத்து பெற்றார். அறிக்கைகள், இளவரசி பவ்சியா ஷாவின் ஆண்மைக்குறைவு காரணமாக அவரை கேலி செய்ததாகவும் அவமானப்படுத்தியதாகவும் இதனால் அவர்கள் பிரிந்தனர் எனக் கூறுகிறது. பவ்சியா அலெக்சாந்திரியாவில் வசித்து வந்தார். அங்கு இவர் 2 ஜூலை 2013 அன்று தனது 91 வயதில் இறந்தார் ஜூலை 3 ஆம் தேதி கெய்ரோவில் உள்ள சயீதா நபீசா மசூதியில் நண்பகல் தொழுகைக்குப் பிறகு இவரது இறுதிச் சடங்கு நடைபெற்றது. அவர் தனது இரண்டாவது கணவருக்கு அடுத்ததாக கெய்ரோவில் அடக்கம் செய்யப்பட்டார்.
# அவனிசு குமார் சிங்

**அவனிசு குமார் சிங்** (Awanish Kumar Singh) இந்தியாவைச் சேர்ந்த ஓர் அரசியல்வாதியாவார். 2020 ஆம் ஆண்டு திசம்பர் மாதம் இவர் உத்தரபிரதேச மாநிலம் இலக்னோவில் பட்டதாரி தொகுதியின் சார்பாக சட்ட மேலவை உறுப்பினராகத் தேர்ந்தெடுக்கப்பட்டார் முன்னதாக, இளம் வயதினராக இவர் பாரதிய சனதா கட்சியின் பிராந்திய துணைத் தலைவராக இருந்தவர். அடிப்படையில் இவருடைய தொழில் பொறியியல் துறை பொறியாளர். உத்தரப்பிரதேச மாநில அரசியலில் பாரதிய சனதா கட்சியின் உறுப்பினராகச் செயல்பட்டார்.
# மகாராணி திவ்யா சிங்

**மகாராணி திவ்யா சிங்** (*Maharani Divya Singh*) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு நவம்பர் மாதம் 6 ஆம் தேதியன்று இவர் பிறந்தார். இந்திய நாடாளுமன்றத்தின் கீழவையான மக்களவையின் முன்னாள் உறுப்பினர் என்று அறியப்படுகிறார். பாரதிய சனதா கட்சியின் வேட்பாளராக இராசத்தான் மாநிலத்தில் உள்ள பரத்பூர் தொகுதியில் போட்டியிட்டு தேர்ந்தெடுக்கப்பட்டார்.
# மகாராணி திவ்யா சிங்

## ஆரம்ப கால வாழ்க்கை

**மகாராணி திவ்யா சிங் 1**963 ஆம் ஆண்டு நவம்பர் மாதம் 6 ஆம் தேதி உத்தரபிரதேச மாநிலம் இலக்னோவில் பிறந்தார். பிப்ரவரி 15, 1989 ஆம் ஆண்டு பிப்ரவரி மாதம் 15 ஆம் தேதியன்று இவர் மகாராச்சு விசுவேந்திர சிங்கை மணந்தார்.
# சுமிதா பாரதி

**சுமிதா பாரதி** (*Smita Bharti*) என்பவர் ஒரு இந்திய சமூக ஆர்வலர், நாடக ஆசிரியர், இயக்குநர் ஆவார். அவர் சமூக, வகுப்பு மற்றும் வயது அடுக்குகளை உள்ளடக்கிய 20 நாடகங்களை எழுதி இயக்கியுள்ளார். கடினமான, சவாலான சூழ்நிலைகளில் உள்ள பெண்கள் மற்றும் இளம் பருவத்தினருடனும், உடல், மனவளர்ச்சிக் குறைந்த நபர்களுடனும், விசாரணை அமைப்புகளால் பாதிக்கப்பட்டவர்களுடனும். சிறைகளில், குடும்ப வன்முறை, பாலியல் அத்துமீறல், பாலியல் முறைகேடு, தகாப் பாலுறவு போன்ற சூழ்நிலைகளில் உயிர் பிழைத்தவர்களுடன் பயிற்சி, பட்டறைகள், நிகழ்ச்சிகள், பரப்புரைகள், ஆய்வுகள், வெளியீடுகள் மூலம், இவர் விரிவாகவும் தீவிரமாகவும் பணியாற்றுகிறார். நாட்டில் முறையான மாற்றத்தை உருவாக்கும் திறன் கொண்ட கொள்கை வடிவமைப்பாளர்களுடன் இவர் இணைந்து பணியாற்றுகிறார்.
# சுமிதா பாரதி

## துவக்க கால வாழ்க்கையும் கல்வியும்

பாரதி 1964 இல் சத்தீஸ்கரின் பிலாய்யில் நிர்மல் மற்றும் அக்யா ராம் சேத்திரபால் ஆகியோருக்கு மகளாகப் பிறந்தார். இவர் தனது பள்ளிப்படிப்பை சிம்லா ஆக்லாந்து பள்ளியில் படித்தார். அங்கு இவர் தன் ஐந்து வயதில் நாடக உலகிற்கு அறிமுகப்படுத்தபட்டார், சிம்லாவில் உள்ள கெய்ட்டி அரங்கில் வைக்கப்பட்டுள்ள நகைச்சுவை நாடகங்களைப் படித்தார். தனிமை விரும்பியான இவர் ஆர்வமுள்ள வாசகராக இருந்தார். புத்தகங்கள் இவருடைய கற்பனையைத் தூண்டியது, ஆறுதல் அளித்தது, உறவுகளை புரிந்து கொள்ளவும் உதவியது.  
1982 இல், பாரதி தில்லிக்குச் சென்றார், அங்கு 1985 இல் தில்லி பல்கலைக்கழகத்தில் இலக்கியம் மற்றும் உளவியலில் இளங்கலைப் பட்டம் பெற்றார். 1987 ஆம் ஆண்டு தமிழ்நாட்டின் அண்ணாமலைப் பல்கலைக்கழகத்தில் இலக்கியத்தில் முதுகலைப் பட்டம் பெற்றார். திருமணத்திற்குப் பிறகு தான் அனுபவித்த குடும்ப வன்முறைகளுக்குப் பிறகு தான் வழும் வழ்க்கை தனக்கான அடையாளம் அல்ல என்பதை உணர்ந்தார். அதன் பிறகு பாரதியின் வாழ்க்கையில் ஒரு திருப்பம் ஏற்பட்டது. 1995 ஆம் ஆண்டில், அவர் இரண்டு குழந்தைகளுக்கு ஒற்றை பெற்றோராக ஒரு சிறந்த வாழ்க்கையை நோக்கி தன் வாழ்க்கைப் பயணத்தைத் தொடங்கினார்.
# சுமிதா பாரதி

## நடக அரங்கு

2000 ஆம் ஆண்டு முதல், பாரதி கதைசொல்லல் கலையில் ஈடுபடுத்திக்கொண்டார். பாரதி 20 நாடகங்களை எழுதி இயக்கியுள்ளார், திரைப்படங்கள், காணொளி நிறுவல்கள், ஊடாடும் கண்காட்சிகள், ஒலிப் புத்தகங்கள் போன்ற திட்டங்களில் பணிபுரிந்துள்ளார். இவர் சமஸ்கிருதி அருங்காட்சியகங்கள் மற்றும் ஏசியன் ஹெரிடேஜ் அறக்கட்டளையின் திட்ட ஆலோசகராக இருந்துள்ளார்.  
2004 ஆம் ஆண்டில், விஸ்காம்பின் திட்டத்தின் ஒரு பகுதியாக தில்லியில் உள்ள திகார் சிறையில் பாரதி ஒரு திட்டத்தை வழிநடத்தினார். அதன் ஒரு பகுதியாக சிறைக் கைதிகளுக்கும் கல்லூரி மாணவர்களுக்கும் இடையே ஒரு தனித்துவமான கூட்டுத் தயாரிப்பாக 2004 திசம்பரில் சிறையில் உருவாக்கபட்டது. இந்தத் திட்டம் *ஜெயில்பேர்ட்ஸ் என்ற* நாடகத்திற்கு வழிவகுத்தது. இது தவறான கணவனைக் கொன்றதற்காக 14 வருட சிறைத்தண்டனை முடித்து வெளிவரும் ஒரு பெண்ணின் பயணத்தை ஆராய்வதாக இருந்தது.  
2013 இல், இவர் *ஜக் ஜக் ஜியோவை* எழுதி இயக்கினார், இது சிறந்த நாடகத்திற்கான யு.என்.எப்.பி.ஏ. லாட்லி மீடியா விருதைப் பெற்றது.
# சுமிதா பாரதி

## நாடகங்கள்

- *Yellow Wallpaper* (2000)
- *Rooh Ka Ghar: The Most Important Question* (2001)
- *Suraksha* (2001)
- *Bhanwar* (2001)
- *Saatwan Darwaaza* (2002)
- *One is Not Enough* (Series of 10 Short Plays) (2003)
- *At Play* (Multimedia Installation) British Council (2003)
- *It's Not a Play* (2004)
- *Khel* (2004)
- *Jailbirds* (2005)
- *45'35'55* (2006)
- *Nun & The Prostitute* (2007)
- *Blind Date* (2007)
- *As the Sun Sets* (2008)
- *Rubaru: Raj Kapoor in Russia* (2009)
- *Walk Once More* (2009)
- *Nana*(2011)
- *Miss Blossom Callahan Patialewaali* (2012)
- *Uncoupled Couple* (2013)
- *Jug Jug Jiyo* (2013)
- *Single Mingle* (2015)
- *Amavas Se Amaltas* (2016)
- *Agaaz* (2017)
- *Gup Chup Gapp* (2019)
- *Ghat Ghat Mein Panchi Bolta Hai* (2021)
# சுமிதா பாரதி

## உறுப்பினர்

வணிகரீதியான பாலியல் சுரண்டலுக்காக பெண்களையும், குழந்தைகளையும் கடத்துவதை எதிர்த்துப் போராடுவதற்கான இந்திய அரசின் மத்திய ஆலோசனைக் குழுவின் உறுப்பினராக பாரதி 2013 ஆம் ஆண்டில் நியமிக்கப்பட்டார். அது தவிர, இவர் ரோட்டரி குளோபல் பீஸ் ஃபெலோ, கேகே பிர்லா அறக்கட்டளையின் ஃபெலோ மற்றும் விஸ்காம்பின் சிறப்பு உறுப்பினர்.
# சுமிதா பாரதி

## விருதுகள்

2013 இல், பார்தி தனது *ஜக் ஜக் ஜியோ* நாடகத்திற்காக யு.என்.எப்.பி.ஏ. லாட்லி ஊடக விருதைப் பெற்றார். அதைத் தொடர்ந்து 2016 இல், சமூக மாற்றம் மற்றும் நீதிக்கான கர்மவீர் சக்ரா விருதையும் பெற்றார். 2021 இல், பாரதி SheThePeople வழங்கும் 40 ஓவர் 40 விருதையும் குளோபல் உமன் இன்ஸ்பிரேஷன் விருதையும் பெற்றார்.
# சுட்ரோபிலாந்தசு

**சுட்ரோபிலாந்தசு** (தாவரவியல் வகைப்பாடு: *Strobilanthes*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1826 ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயம், அயன அயல் மண்டலம் பகுதிகளில் இருக்கும் ஆசியா கண்டம் முதல் அமைதிப் பெருங்கடல் வரை பரவியிருக்கிறது.
# சுட்ரோபிலாந்தசு

## வாழிடம்

**பிறப்பிடம்**: ஆப்கானித்தான், அந்தமான் தீவுகள், அசாம், வங்காளதேசம், பிசுமார்க் தீவுக்கூட்டம், போர்னியோ, கம்போடியா, ஆய்னான், இந்தியா, யப்பான், சாவகம் (தீவு), கொரியா, லாவோஸ், சிறு சுண்டாத் தீவுகள், மலாயா, மரியானா தீவுகள், மார்சல் தீவுகள், மியான்மர், இரியூக்கியூ தீவுகள், நேபாளம், நியூ கலிடோனியா, நியூ கினி, நிக்கோபார் தீவுகள், பாக்கித்தான், பிலிப்பீன்சு, குயின்ஸ்லாந்து, சொலமன் தீவுகள், இலங்கை, சுலாவெசி, சுமாத்திரா, தைவான், தாய்லாந்து, திபெத்து, துவாலு, வனுவாட்டு, வியட்நாம், இமயமலை.  
**அறிமுக வாழிடம்**: பெலீசு, பெனின், கமரூன், சாட், சாகோஸ் தீவுக்கூட்டம், குக் தீவுகள், கியூபா, டொமினிக்கன் குடியரசு, எல் சால்வடோர், பிஜி, புளோரிடா, எயிட்டி, ஹவாய், ஒண்டுராசு, ஜமேக்கா, லூசியானா, மார்க்கெசசுத் தீவுகள், மொரிசியசு, நிக்கராகுவா, நியுவே, பனாமா, புவேர்ட்டோ ரிக்கோ, ரீயூனியன், சமோவா, டிரினிடாட் மற்றும் டொபாகோ, ஆஸ்திரால் தீவுகள், வின்வர்டு தீவுகள்.
# சுட்ரோபிலாந்தசு

## இப்பேரினத்தின் இனங்கள்

இப்பேரினத்தில் மொத்தம் 454 இனங்களை மட்டுமே, பன்னாட்டு தாவரியல் அறிஞர்கள் ஏற்றுக் கொண்டுள்ளனர்.  
1. Strobilanthes abbreviata
1. Strobilanthes accrescens
1. Strobilanthes adenophora
1. Strobilanthes adnata
1. Strobilanthes adpressa
1. Strobilanthes affinis
1. Strobilanthes afriastiniae
1. Strobilanthes agasthyamalana
1. Strobilanthes alata
1. Strobilanthes albostriata
1. Strobilanthes alboviridis
1. Strobilanthes alternata
1. Strobilanthes amabilis
1. Strobilanthes anamallaica
1. Strobilanthes anamitica
1. Strobilanthes anceps
1. Strobilanthes andamanensis
1. Strobilanthes andersonii
1. Strobilanthes angustifrons
1. Strobilanthes anisophylla
1. Strobilanthes antonii
1. Strobilanthes apoensis
1. Strobilanthes aprica
1. Strobilanthes arborea
1. Strobilanthes arenicola
1. Strobilanthes argentea
1. Strobilanthes arnottiana
1. Strobilanthes articulata
1. Strobilanthes assimulata
1. Strobilanthes asymmetrica
1. Strobilanthes atropurpurea
1. Strobilanthes atroviridis
1. Strobilanthes attenuata
1. Strobilanthes auriculata
1. Strobilanthes aurita
1. Strobilanthes austrosinensis
1. Strobilanthes autapomorpha
1. Strobilanthes axilliflora
1. Strobilanthes backeri
1. Strobilanthes bakeri
1. Strobilanthes bantonensis
1. Strobilanthes baracatanensis
1. Strobilanthes barbata
1. Strobilanthes barbigera
1. Strobilanthes barisanensis
1. Strobilanthes benthamii
1. Strobilanthes bheriensis
1. Strobilanthes bibracteata
1. Strobilanthes bilabiata
1. Strobilanthes biocullata
1. Strobilanthes bipartita
1. Strobilanthes bislei
1. Strobilanthes blumeana
1. Strobilanthes bogoriensis
1. Strobilanthes bolavenensis
1. Strobilanthes bolumpattiana
1. Strobilanthes bombycina
1. Strobilanthes borii
1. Strobilanthes bourdillonii
1. Strobilanthes bracteata
1. Strobilanthes brandisii
1. Strobilanthes bremekampiana
1. Strobilanthes brunelloides
1. Strobilanthes brunnescens
1. Strobilanthes brunoniana
1. Strobilanthes bulusanensis
1. Strobilanthes bunnemeyeri
1. Strobilanthes calcicola
1. Strobilanthes callosa
1. Strobilanthes calycina
# ரீட்டா சௌத்ரி

**ரீட்டா சௌத்ரி** (*Rita Choudhary*) என்பவர் இந்தியாவின் இராசத்தான்<nowiki/>மாநிலத்தைச் சேர்ந்த அரசியல்வாதி ஆவார். இவர் சுன்சுனூ மாவட்டம் மண்டவா சட்டமன்றத் தொகுதியிலிருந்து இராசத்தான் சட்டமன்ற உறுப்பினராக உள்ளார்.
# ரீட்டா சௌத்ரி

## இளமை

ரீட்டா சௌத்ரி, இராசத்தானின் சுன்சுனூ மாவட்டத்தில் உள்ள கெதம்சர் கிராமத்தில் மூத்த காங்கிரசு அரசியல்வாதி இராம் நரேன் சௌத்ரியின் எளிய குடும்பத்தில் பிறந்தார்.
# ரீட்டா சௌத்ரி

## அரசியல் வாழ்க்கை

### இராசத்தான் சட்டமன்ற உறுப்பினர்

| 1. | **13வது இராசத்தான் சட்டப்பேரவை** . | 2008 - 2013 | மாண்டவா | இந்திய தேசிய காங்கிரஸ் |
| --- | --- | --- | --- | --- |
| 2. | **15வது இராசத்தான்** **சட்டப்பேரவை** . | 2019-2023 | மாண்டவா | இந்திய தேசிய காங்கிரஸ் |
| 3 | **16வது இராசத்தான்** **சட்டப்பேரவை** . | 2023-முதல் | மாண்டவா | } |
# மரியம் அபிபா அன்சாரி

## கல்வி

அன்சாரி அகில இந்திய நீட் தேர்வில் 137வது ரேங்க் பெற்றார்.  
அன்சாரி உசுமானியா பல்கலைக்கழகத்தில் இளநிலை மருத்துவம் மற்றும் அறுவையியல் கல்வியினை முடித்தார். பின்னர் பொது அறுவை சிகிச்சையில் முதுநிலைப் பட்டம் பெற்றார். இவர் இங்கிலாந்தின் அறுவையியலாளர் அரச கல்லூரியில் பயிற்சி பெற்றார்.
# ஆங்கிலோ-இடச்சு உடன்படிக்கை, 1824

**ஆங்கிலோ டச்சு உடன்படிக்கை, 1824** (ஆங்கிலம்: *Anglo-Dutch Treaty of 1824*) அல்லது **இலண்டன் உடன்படிக்கை** என்பது ஐக்கிய இராச்சியம் மற்றும் நெதர்லாந்து ஆகிய நாடுகளுக்கு இடையே 17 மார்ச் 1824-இல் இலண்டனில் கையெழுத்திடப்பட்ட ஓர் உடன்படிக்கையாகும். ஏற்கனவே 1814-ஆம் ஆண்டில் செய்து கொள்ளப்பட்ட ஆங்கிலோ-டச்சு ஒப்பந்தத்தில் ஏற்பட்ட சர்ச்சைகளுக்குத் தீர்வு காணும் பொருட்டு இந்த புதிய உடன்படிக்கை செய்து கொள்ளப்பட்டது.  
இந்த உடன்படிக்கையில் நெதர்லாந்து சார்பில் என்ட்ரிக் பேகல் மற்றும் அன்டன் ரெய்ன்ஹார்ட் பால்க் கையெழுத்திட்டனர்; ஐக்கிய இராச்சியத்தின் சார்பில் ஜார்ஜ் கேனிங் மற்றும் சார்லஸ் வில்லியம்ஸ் கையெழுத்திட்டனர்.
# ஆங்கிலோ-இடச்சு உடன்படிக்கை, 1824

## வரலாறு

கட்டுப்பாடில்:'''  
---
**டச்சு பேரரசு கட்டுப்பாடில்:**  
நெப்போலியப் போர்களுக்கு பின்னர் தென்கிழக்கு ஆசியாவில் பிரித்தானியர் ஆக்கிரமிப்பு செய்த டச்சு காலனித்துவ உடைமைகளை மீட்டு எடுப்பதில் ஏற்பட்ட சிக்கல்களைத் தீர்க்க இந்த 1824-ஆம் ஆண்டு ஆங்கிலோ-டச்சு ஒப்பந்தம் கையெழுத்தானது.  
வாசனைப் பொருட்களின் தீவுகள் என்று அழைக்கப்படும் சுமத்திரா, ஜாவா, போர்னியோ, பிலிப்பைன்சு தீவுகளில் நூற்றுக்கணக்கான ஆண்டுகளாக பிரித்தானியர்களுக்கும் டச்சுக்காரர்களுக்கும் இடையே வர்த்தக உரிமைப் பிரச்சினைகள் இருந்து வந்தன. அந்தப் பிரச்சினைகளைத் தீர்ப்பதற்கும் இந்த 1824--ஆம் ஆண்டு ஆங்கிலோ டச்சு உடன்படிக்கை தீர்வு கண்டது.
# ஆங்கிலோ-இடச்சு உடன்படிக்கை, 1824

## வரலாறு

### இரு நாடுகளின் சர்ச்சைகள்

1819-இல் மலாயா தீபகற்பத்தின் சிங்கப்பூர் தீவில் இசுடாம்போர்டு இராபிள்சு (*Sir Thomas Stamford Raffles*) என்பவரின் தலையீட்டினால் ஐக்கிய இராச்சியம்; டச்சு பேரரசு ஆகிய இரு நாடுகளுக்கும் இடையிலான பதட்டத்தை மேலும் அதிகப் படுத்தியது.  
இசுடாம்போர்டு ராபிள்சுக்கும் மற்றும் ஜொகூர் சுல்தானுக்கும் இடையே கையெழுத்தான ஒப்பந்தம் செல்லாது என்றும்; ஜொகூர் சுல்தானகம் என்பது டச்சுக்காரர்களின் செல்வாக்கு மண்டலத்தின் கீழ் இருந்தது என்றும் டச்சுக்காரர்கள் வாதாடினர்.  
பிரித்தானிய இந்தியாவில் இருந்த டச்சு உடைமைகள் மற்றும் டச்சு வர்த்தக உரிமைகளின் மீதான பிரச்சினைகளினால் கல்கத்தாவிற்கும் பத்தேவியாவிற்கும் இடையே சர்ச்சைகள் ஏற்பட்டன. 1820-ஆம் ஆண்டில், தூர கிழக்கில் முதலீடுகள் செய்த பிரித்தானிய வணிகர்களின் அழுத்தத்தின் கீழ், தென்கிழக்கு ஆசியாவின் நிலைமை குறித்து பேச்சுவார்த்தைகள் தொடங்கின.
# ஆங்கிலோ-இடச்சு உடன்படிக்கை, 1824

## வரலாறு

### சிங்கப்பூரில் பிரித்தானியரின் உரிமை

பேச்சுவார்த்தைகள் 20 ஜூலை 1820-இல் தொடங்கின. சிங்கப்பூரை பிரித்தானியர் கைவிட வேண்டும் என்று டச்சுக்காரர்கள் பிடிவாதமாக இருந்தனர். இருப்பினும் பிரித்தானியர்கள் சிங்கப்பூரை விட்டுக் கொடுக்கவில்லை. 1820 ஆகஸ்டு 5-இல் பேச்சுவார்த்தைகள் நிறுத்தப்பட்டன.  
1823-ஆம் ஆண்டு டிசம்பர் 15-ஆம் தேதி பேச்சுவார்த்தைகள் மீண்டும் தொடங்கப்பட்டன. டச்சுக்காரர்கள், மலாக்கா நீரிணைக்கு வடக்கே இருந்த தங்களின் உரிமைகளை கைவிட்டனர். இறுதி ஒப்பந்தம் 1824 மார்ச் 17-இல் கையெழுத்தானது.
# ஆழி செந்தில்நாதன்

**ஆழி செந்தில்நாதன்** (*Aazhi Senthil Nathan*) ஒரு தமிழ்நாட்டு எழுத்தாளார், கட்டுரையாளர், ஊடகர், மொழிபெயர்ப்பாளர், பதிப்பாளர், மொழி நிகர்மைச் செயற்பாட்டாளர், மற்றும் சமூக ஆர்வலர் ஆவார்.
# ஆழி செந்தில்நாதன்

## பிறப்பும் பணியும்

ஆழி செந்தில்நாதன் இன்றைய திருவண்ணாமலை மாவட்டத்தில் ஆரணிக்கு அருகில் உள்ள தேவிகாபுரத்தில் பிறந்தார். தனது கல்லூரிக் கல்வியினை இளநிலை அறிவியல் பட்டத்தை இயற்பியலில், செய்யாறு அறிஞர் அண்ணா அரசினர் கலைக் கல்லூரியில் முடித்துவிட்டு, சென்னைப் பல்கலைக்கழகத்தில் முதுநிலை இதழியல் பட்டத்தினை முடித்தார். கல்லூரிக் கல்வியினை முடித்தப் பின்னர் இந்தியா டுடே உள்ளிட்ட பத்திரிகைகளிலும், தகவல் தொழில்நுட்ப நிறுவனங்களிலும் பத்திரிகையாளராகவும், மொழிபெயர்ப்பாளராகவும் பணியாற்றினார். சிறிது காலத்திற்கு பின்னர் தமிழில் தகவல் தொழில்நுட்பம் தொடர்பான திட்டங்களில் தமிழ் மொழிக்கான மொழிபெயர்ப்பு அல்லது உள்மயமாக்கம் பணிகளில், ஈடுபட்டு வருகின்றார்.
# ஆழி செந்தில்நாதன்

## பதிப்பகப்பணி

2007ஆம் ஆண்டு ஆழிப் பதிப்பகத்தினைத் தொடங்கி நூற்றுக்கும் மேற்பட்ட நூல்களை வெளியிட்டுள்ளார்.
# ஆழி செந்தில்நாதன்

## புத்தகங்கள் வெளியீடு

- 1974 – மாநில சுயாட்சி
- நீங்கள் ஏன் கமால் ஹசன் இல்லை
- பச்சைத் துரோகம்
- மொழி எங்கள் உயிருக்கு நேர்
# தீபா பாட்டியா

**தீபா பாட்டியா** (*Deepa Bhatia*) என்பவர் மும்பையில் செயல்படும் பாலிவுட் திரைப்பட படத் தொகுப்பாளர், தயாரிப்பாளர் மற்றும் இயக்குநர் ஆவார். *தாரே ஜமீன் பர்*, மை நேம் இஸ் கான் ராக் ஆன், கை போ சே, *ஸ்டூடண்ட் ஆஃப் தி இயர்* மற்றும் ரயீஸ் போன்ற வணிகரீதியாக வெற்றிப் படங்களில் படத் தொகுப்பாளராக பணியாற்றியதற்காக இவர் அறியப்படுகிறார். இவர் அண்மையில் கேதார்நாத், டிரைவ் மற்றும் சச்சின் டெண்டுல்கரின் வாழ்க்கை வரலாற்றுப் படமான, *சச்சின்: எ பில்லியன் ரீம்ஸ்* போன்ற படங்களில் படத் தொகுப்பாளராக பணியாற்றியுள்ளார்.  
படத் தொகுப்பு பணி என்பது திரைப்படத்தில் எதையாவது சிறப்பாகச் செய்வது என்று தீபா நம்புகிறார். இவரது சொந்த வார்த்தைகளில் சொல்வதானால், "ஒரு திரைப்படம் மூன்று முறை எழுதப்படுகிறது. முதல் முறை படத்தை தயாரிப்பதற்கு முந்தைய எழுத்துப் பணி, இரண்டாவது முறை, அதை இயக்கும் போது, மூன்றாவது முறை, அதை படத் தொகுப்பு செய்யும் போது என்கிறார். படத் தொகுப்பாளர்கள் தங்களுக்கான அங்கிகாரத்தைப் பெறாதது துரதிர்ஷ்டவசமானது. அது ஏமாற்றமளிக்கிறது. வெட்டுவது மட்டுமே படத் தொகுப்பு என்று மக்கள் நினைக்கும் போது எனக்கு வெறுப்பாக உள்ளது" என்கிறார்.  
2010 இல், யு. டி. வி. வேர்ல்ட் மூவீஸ் அலைவரிசையின் சேகரிப்பில் இருந்து இவரது விருப்பப்படி நான்கு திரைப்படங்களைத் தேர்ந்தெடுப்பதற்காக. ஒரு மாதத்தின் ஆளுமையாக இவரை அலைவரிசை தேர்ந்தெடுத்தது. அப்போது இவர் தேர்ந்தெடுத்த திரைப்படங்கள் *மச்சுகா*, *கசின் கசின்*, டிவின் சிஸ்டர்ஸ் மற்றும் *8 உமன்ஸ்* ஆகியவை ஆகும்.
# தீபா பாட்டியா

## தொழில்

தீபா முழுநேரப் பணியாக தயாரிப்புக்குப் பிந்தைய பணிகளில் ஈடுபடுவதற்கு முன் இயக்குநர்களுக்கு உதவியாளராக தனது வாழ்க்கையைத் தொடங்கினார். இவர் படத் தொகுப்பாளராக 20 ஆண்டுகளுக்கும் மேலான பணி அனுபவம் கொண்டவர். இவர் கோவிந்த் நிகலானி (தேவ், *ஹசார் சௌராசி கி மா*, *தேஹாம்* ) மற்றும் ஜானு பருவா ( மைனே காந்தி கோ நஹி மாரா, ஹர் பால் ) போன்ற இயக்குநர்களுடன் பணிபுரிந்துள்ளார். *கை போ சே* மற்றும் *ராக் ஆன்* போன்ற படங்களில் இவரது படத் தொகுப்புப் பணி மிகவும் குறிப்பிடத்தக்க பணிகளில் ஒன்றாகும். இவர் ஸ்டார் ஸ்கிரீன் விருதுகள் போன்ற விருதுகளைப் பெற்றுள்ளார்.  
பாலிவுட்டில் திரைப்பட படத் தொகுப்பாளராகப் பணியாற்றியது தவிர, மகாராட்டிரத்தில் விவசாயிகள் தற்கொலைகள் பற்றிய *நீரோஸ் கெஸ்ட்ஸ்: தி ஏஜ் ஆஃப் இக்வாலிட்டி என்ற* தலைப்பில் விமர்சன ரீதியாக பாராட்டப்பட்ட ஆவணப்படத்தையும் இயக்கி தயாரித்துள்ளார். இந்த ஆவணப்படம் மும்பை சர்வதேச திரைப்பட விழாவில் (MIFF) இரண்டு விருதுகளை வென்றது. இந்த சவாலான ஆவணப்படத்தை இயக்க தீபாவுக்கு ஐந்து ஆண்டுகளும், படத் தொகுப்பு செய்ய ஒரு ஆண்டும் ஆனது. இவர் சோபியா பாலிடெக்னிக்கின் முன்னாள் மாணவி ஆவார்.
# தீபா பாட்டியா

## திரைப்படவியல்

### படத்தொகுப்பாளர்

| 1998 | *ஹசார் சௌராசி கி மா* |  |
| --- | --- | --- |
| 1999 | *தக்சக்* |  |
| 2004 | தேவ் |  |
| 2005 | *மைனே காந்தி கோ நஹின் மாரா* |  |
| தி ஹேங்மேன் |  |  |
| 2007 | *தாரே ஜமீன் பர்* |  |
| 2008 | *ராக் ஆன்!!* |  |
| 2010 | *மை நேம் ஈஸ் கான்* |  |
| 2011 | *ஸ்டான்லி கா டப்பா* | தயாரிப்பாளர் |
| 2012 | *ஃபெராரி கி சவாரி* |  |
| *ஸ்டூடட் ஆப் த இயர்* |  |  |
| 2013 | *காய் போ சே!* |  |
| பாம்பே டாக்கீஸ் |  |  |
| 2014 | *ஹவா ஹவாய்* |  |
| *பிளாஸ்போ* (ஆவணப்படம்) | ஆலோசனை ஆசிரியர் |  |
| *உங்லி* |  |  |
| 2016 | *சுபான்* |  |
| *ஃபிதூர்* |  |  |
| 2017 | ரயீஸ் |  |
| *சச்சின்: எ பில்லியன் ரீம்ஸ்* |  |  |
| டாடி |  |  |
| 2018 | கேதார்நாத் |  |
| 2019 | டிரைவ் |  |
| 2021 | *ஸ்கேட்டர் கேள்* |  |
# தீபா பாட்டியா

## திரைப்படவியல்

### இயக்குநர்

- *நீரோஸ் கெஸ்ட்ஸ்: தி ஏஜ் ஆப் இன்யூகியூவாலிடி* (ஆவணப்படம்)
# தீபா பாட்டியா

## விருதுகள்

**ஸ்டார் ஸ்கிரீன் விருதுகள்**  
- **பெற்றது** : சிறந்த படத்தொகுப்பாளர் – *ராக் ஆன்!!*
- **பெற்றது** : எஸ்.ஐ.ஜி.என்.எஸ். 2011 இல் சிறந்த ஆவணப்படத்திற்கான ஜான் ஆபிரகாம் தேசிய விருது – நீரோஸ் கெஸ்ட்ஸ்
- **பெற்றது** : சிறந்த படத்தொகுப்பு - *காய் போ சே!*
# உஷா பார்லே

**உஷா பார்லே** (*Usha Barle*) (பிறப்பு 2 மே 1968) ஒரு இந்திய பாண்டவனி நாட்டுப்புறப் பாடகர் ஆவார். இவர் சத்தீசுகரைச் சேர்ந்த ஒரு பாரம்பரிய நாட்டுப்புறக் கலை வடிவத்தை நிகழ்த்தி வருகிறார். **** இவர் கபாலிக பாணியில் நிகழ்த்துவதற்காக அறியப்பட்டவர். 2023 ஆம் ஆண்டில், இந்தியக் குடியரசுத் தலைவர் திரௌபதி முர்முவால் பாண்டவனி பாடலுக்கான பங்களிப்புகளுக்காக, இந்தியாவின் நான்காவது உயரிய விருதான பத்மசிறீ விருதைப் பெற்றார்.
# உஷா பார்லே

## ஆரம்ப கால வாழ்க்கை

பார்லே 1968 இல் சத்தீசுகரின் பிலாயில் பிறந்தார். தனது ஏழு வயதில் தனது பாண்டவனி பாடலை நிகழ்த்தத் தொடங்கினார். பின்னர் பத்ம விபூசண் தீஜன் பாயின் கீழ் பயிற்சி பெற்றார்.
# தனுஜா சந்திரா

**தனுஜா சந்திரா** (*Tanuja Chandra* பிறப்பு 1969) என்பவர் ஒரு இந்திய திரைப்பட இயக்குநர் மற்றும் எழுத்தாளர் ஆவார். இவர் எழுத்தாளர் கம்னா சந்திராவின் மகளும், எழுத்தாளர் விக்ரம் சந்திரா மற்றும் திரைப்பட விமர்சகர் அனுபமா சோப்ராவின் சகோதரி ஆவார். இவர் யஷ் சோப்ராவின் *தில் தோ பாகல் ஹை* (1997) படத்தின் திரைக்கதையை இணைந்து எழுதினார். மேலும் பெண் மைய கதாபாத்திரங்களைக் கொண்ட திரைப்படங்களை அடிக்கடி இயக்கியதற்காக அறியப்படுகிறார். அவ்வாறான படங்களில் குறிப்பிடத்தக்கவை *துஷ்மன்* (1998) மற்றும் *சங்கர்ஷ்* (1999) ஆகும்.
# தனுஜா சந்திரா

## குடும்பம்

தனுஜா சந்திரா தில்லியில் பிறந்தார். இவர் எழுத்தாளர் விக்ரம் சந்திரா மற்றும் திரைப்பட விமர்சகர் அனுபமா சோப்ரா ஆகியோரின் சகோதரி ஆவார். இவரது தாயார் திரைப்பட எழுத்தாளர் கம்னா சந்திரா .
# தனுஜா சந்திரா

## தொழில்

தனுஜா சந்திரா 1995 இல் தனது தொழில் வாழ்க்கையைத் தொடங்கினார். மேலும் தன்வி ஆஸ்மி நடித்த *ஜமீன் ஆஸ்மான் என்ற தொலைக்காட்சி தொடரின் மூலம் இயக்குநராக அறிமுகமானார்*. 1996 இல், சப்னம் சுக்தேவ் உடன் இணைந்து *மும்கின்* என்ற மற்றொரு தொலைக்காட்சித் தொடரை இயக்கினார். 1997 இல், யஷ் சோப்ராவின் தில் *தோ பாகல் ஹை* திரைப்படத்திற்கான திரைக்கதையை இவர் எழுதினார், இது வணிக ரீதியாக வெற்றி பெற்றது.  
இவர் இயக்குநர் மகேசு பட் உடன் அவ்வப்போது இணைந்து பணியாற்றினார். மேலும் அவரது படமான *ஜக்ம்* (1998) படத்துக்கு திரைக்கதை எழுதினார். அதே ஆண்டில் இவர் *துஷ்மன்* மூலம் திரைப்பட இயக்குனராகவும் அறிமுகமானார். கஜோல் முக்கியக் கதாபாத்திரத்தில் நடித்த இந்த திரைப்படம் விமர்சன ரீதியான பாராட்டைப் பெற்றது. மேலும் வணிகரீதியாக மிதமான வெற்றியைப் பெற்றது.  
இவரது அடுத்த படமான *சங்கர்ஷ்* (1999), மகேசு பட்டால் தயாரிக்கப்பட்டது. அப்படத்தில் அக்சய் குமார், பிரீத்தி சிந்தா, அசுதோஷ் ராணா ஆகியோர் முக்கிய வேடங்களில் நடித்தனர்.  
அதன்பிறகு, தனுஜா பல படங்களை இயக்கியுள்ளார், அவற்றில் பல கவனிக்கப்படாமல் போனது. என்றாலும் சந்திரா எழுதி, இயக்கிய *சுர் - தி மெலடி ஆஃப் லைஃப்* (2002) மற்றும் *ஃபிலிம் ஸ்டார்* (2005) போன்ற திரைப்படங்கள் விமர்சகர்களிடமிருந்து நேர்மறையான விமர்சனங்களைப் பெற்றன. மேலும் ஒரு இயக்குனராகவும் எழுத்தாளராகவும் இவரது பணிக்காக பாராட்டுக்களைப் பெற்றன.  
இவரது அண்மைய படங்கள் சுஷ்மிதா சென் நடித்த *ஜிந்தகி ராக்ஸ்* (2006) ஆகும். இப்படத்திற்கு கதை, திரைக்கதையையும் தனுஜா சந்திரா எழுதினார். இவரது அண்மைய திரைப்படமான *ஹோப் அண்ட் எ லிட்டில் சுகர்* (2008), அமெரிக்காவில் முழுவதுமாக ஆங்கிலத்தில் படமாக்கப்பட்டது. 2016 ஆம் ஆண்டின் தொடக்கத்தில், இவர் ஜீ டெலிஃபிலிம்களுக்காக *சில்வாட்* என்ற குறும்படத்தை இயக்கினார், அதில் கார்த்திக் ஆர்யன் நடித்தார்.  
இர்பான் கான் மற்றும் பார்வதி நடித்த கரீப் கரீப் சிங்கிள்லே தனுஜாவின் அண்மைய திரைப்படம். ஸ்டார் தொலைக்காட்சிக்காக விரைவில் தயாரிக்கப்பட உள்ள தொலைக்காட்சி நிகழ்ச்சியை உருவாக்கும் பணியில் இவர் ஈடுபட்டுள்ளார். இவரின் சிறுகதைகள் அடங்கிய "BIJNIS WOMEN" என்ற பெயரிலான ஒரு புத்தகம் பென்குயின் ரேண்டம் ஹவுஸால் வெளியிடப்பட்டுள்ளது.
# தனுஜா சந்திரா

## திரைப்படவியல்

| 1997 | *தமன்னா* |  |
| --- | --- | --- |
| 1997 | *தில் தோ பாகல் ஹை* |  |
| 1998 | *ஜக்ம்* |  |
| 1998 | *துஷ்மன்* |  |
| 1999 | *சங்கர்ஷ்* |  |
| 2001 | *யே ஜிந்தகி கா சஃபர்* |  |
| 2002 | *சுர் - தி மெலடி ஆப் லைப்* |  |
| 2005 | *பிலிம் ஸ்டார்* |  |
| 2006 | *ஜிந்தாகி ராக்ஸ்* |  |
| 2008 | *ஹோப் அண்ட் லிட்டில் சுகர்* |  |
| 2016 | *சில்வட்* | குறும்படம் |
| 2017 | *கரீப் கரீப் சிங்கிள்லே* |  |
| 2019 | *எ மான்சூன் டேட்* | குறும்படம் |
| 2019 | *ஆண்டி சுதா ஆண்டி ராதா* | ஆவணப்படம் |
# எரிகெரான் புளோரிபண்டசு

**எரிகெரான் புளோரிபண்டசு** (தாவரவியல் வகைப்பாடு: *Erigeron floribundus*) என்பது சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “எரிகெரான்” பேரினத்தில், 449 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1865 ஆம் ஆண்டு வெளிவந்துள்ளது. தென்னமரிக்கக் கண்டத்திலுள்ள நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.
# ஆங் துவா

, கோலாலம்பூர், மலேசிய அருங்காட்சியகத்தில் ஆங் துவாவின் வெண்கலச் சுவரோவியம்]]  
**ஆங் துவா** (மலாய்; ஆங்கிலம்: *Hang Tuah*; சீனம்: *汉都亚*); என்பவர் செஜாரா மெலாயு எனும் மலாய் இலக்கிய மரபு நூலின்படி, 15-ஆம் நூற்றாண்டில் சுல்தான் மன்சூர் ஷா ஆட்சியின் போது மலாக்காவில் வாழ்ந்த ஒரு போர்வீரர் ஆவார். இருப்பினும், ஆங் துவா வாழ்ந்ததற்கான வரலாற்றுச் சான்றுகள், இன்று வரையிலும் ஒரு வரையறுக்கப்பட்ட நிலையில் குறைவாகவே உள்ளன.  
அவர் ஒரு சிறந்த கடல் தளபதி; ஓர் அரசதந்திரி; மற்றும் சிலாட் எனும் மலாய் தற்காப்புத் துறையின் விற்பனர் என்றும் கூறப்படுகிறது. ஆங் துவா மலாய் இலக்கியத்தில் மிகவும் புகழ்பெற்ற போர்வீரராக அறியப்படுகிறார். இருப்பினும், அவரின் வரலாறு சற்றே சர்ச்சைக்கு உரியது; மற்றும் ஆங் துவாவின் கதையின் உண்மைத் தனமும் மிகவும் சர்ச்சைக்கு உரியதாகவும் உள்ளது.
# ஆங் துவா

## வரலாற்றுத் தன்மை

ஆங் துவாவின் உண்மைத்தன்மை ஒரு நூற்றாண்டு காலமாக வரலாற்று ஆசிரியர்களின் விவாதத்திற்கு உட்பட்டுள்ளது. 2012-இல், வரலாற்றாசிரியர் கூ கே கிம், ஆங் துவா வாழ்ந்ததற்கான வரலாற்றுச் சான்றுகள் இல்லை என்று குறிப்பிட்டுள்ளார். ஜப்பான், இரியூக்கியூ தீவுகளின் ரெகிடாய் ஓவான் (*Rekidai Hoan*) வரலாற்று ஆவணங்களில் ஆங் துவா குறிப்பிடப்பட்டு இருப்பதாக வரலாற்று ஆசிரியர்கள் சிலர் 2016-ஆம் ஆண்டில் இருந்து பரிந்துரைத்து வருகின்றனர்.
</ref>  
அந்த ரெகிடாய் ஓவான் வரலாற்று ஆவணம், 15-ஆம் நூற்றாண்டு முதல் 19-ஆம் நூற்றாண்டு வரையிலான காலப் பகுதியை உள்ளடக்கியது. மலாக்காவில் இருந்து ஒரு குறிப்பிட்ட தளபதி வருகை செய்ததாக அந்த ஆவணம் பதிவு செய்கிறது. அந்தத் தளபதியை "லெசோமனா" என்றும் "லோ-சி-மா-னா" என்றும் அந்த ஆவணம் பதிவு செய்கிறது. இருப்பினும், ஆங் துவாவின் பெயர் குறிப்பிடப் படாததால், இந்தக் கூற்று இன்று வரையில் நிரூபிக்கப்படவில்லை.
# ஆங் துவா

## இனம்

ஆங் துவாவின் வரலாற்றுத் தன்மை ஒருபுறமிருக்க, அவரின் இனம் தொடர்பாக சில சர்ச்சைகள் உள்ளன. ஆங் துவாவிற்கு பூர்வக்குடி மலாய் வம்சாவளி இருந்தது என்று ஒரு புராணக்கதை கூறுகிறது. 21-ஆம் நூற்றாண்டின் முற்பகுதியில், ஆங் துவா சீன வம்சாவளியைச் சேர்ந்தவர் என்று ஆதாரமற்ற ஒரு சர்ச்சையும் எழுந்தது.
# ஆங் துவா

## புராணக்கதை

மலாக்கா புராணக் கதைகளின் படி, ஆங் துவா தம் நான்கு தோழர்களான ஆங் கஸ்தூரி, ஆங் ஜெபாட், ஆங் லெக்கிர் மற்றும் ஆங் லெக்கியூ ஆகியோருடன் மலாக்காவில் புகழ்பெற்ற தற்காப்புக் கலை ஆசிரியரிடம் சீலாட் தற்காப்புக் கலையைக் கற்றுக் கொண்டனர். அவர்களின் ஆசிரியர் பெயர் ஆதி புத்திரர். அவர் ஒரு மலை உச்சியில் ஒரு துறவு வாழ்க்கை வாழ்ந்தார்.  
ஒரு கட்டத்தில் மலாக்காவின் பெண்டகாரா, துன் பேராக்; ஆங் துவாவை அப்போதைய மலாக்கா சுல்தான் சுல்தான் முசபர் ஷாவிடம் அறிமுகம் செய்தார். அதன் பின்னர், சுல்தான் முசபர் ஷாவின் நம்பிக்கையை முழுமையாக பெறும் அளவிற்கு பற்பல துணிச்சலான காரியங்களில் ஆங் துவா ஈடுபட்டார்.
# ஆங் துவா

## புராணக்கதை

### சுல்தான் முசபர் ஷா

மலாக்கா சுல்தானகத்தில் ஆங் துவாவின் செல்வாக்கு படிப்படியாக உயர்ந்து உச்ச நிலையைத் தொட்டது. சுல்தான் முசபர் ஷாவிடம் ஆங் துவா காட்டிய முழுமையான விசுவாசத்திற்காக அவருக்கு மலாக்கா கடல்படையின் தளபதி பதவி வழங்கப்பட்டது.  
ஆங் துவா சுல்தானின் நிலையான உதவியாளராக மாறியதாகக் கூறப்படுகிறது. சுல்தான் வெளிநாடுகளுக்கு அதிகாரப்பூர்வ பயணங்களில் சுல்தானுடன் சென்றாறார். ஒரு தடவை மஜாபாகித்திற்கு பயணம் செய்த போது, ஆங் துவா அங்கு புகழ்பெற்ற போர்வீரரான தாமிங் சாரியுடன் ஒரு போட்டியில் வாள் சண்டையிட நேர்ந்தது. கொடூரமான சண்டைக்குப் பிறகு ஆங் துவா வெற்றியாளரானார்.
# ஆங் துவா

## புராணக்கதை

### தாமிங் சாரி

பின்னர் மஜாபாகித்தின் ஆட்சியாளர், சிங்க விக்ரம வர்தனா, ஆங் துவாவுக்கு தாமிங் சாரியின் குத்துவாளை பரிசாக வழங்கினார். தாமிங் சாரி கிரிசு கத்தி (*Keris Taming Sari*) மாயாஜால ஆற்றல் நிறைந்தது என்று கூறப்பட்டது. அதன் உரிமையாளருக்கு உடல் ரீதியான பாதிப்பை ஏற்படுத்தாமல் வெற்றியைத் தொடர்ந்து வழங்கும் என்றும் நம்பப்பட்டது.  
ஆங் துவா சுல்தானின் தூதராக செயல்பட்டதாகவும், சுல்தானின் சார்பாக நட்பு நாடுகளுக்கு பயணம் செய்ததாகவும் கூறப்படுகிறது. ஆங் துவா முதுமை வரை வாழ்ந்தார். அவரின் உடல் மலாக்காவில் உள்ள தஞ்சோங் கிளிங்கில் அடக்கம் செய்யப்பட்டது. அவரது கல்லறையை இன்றும் அங்கு காணலாம்; இருப்பினும் அவரின் உடல் வேறு ஓர் இடத்தில் புதைக்கப்பட்டு உள்ளதாகவும் சிலர் கூறுகின்றனர்.  
போர்த்துகீசியர் மலாக்காவைக் கைப்பற்றியதைத் தொடர்ந்து, ஆங் துவா சிங்கப்பூர் தீவுக்குச் சென்றதாக மற்ற சில சான்றுகள் கூறுகின்றன.
# பனிக்கன்குளம்

<templatestyles src="Module:Infobox/styles.css"></templatestyles>
**பனிக்கன்குளம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது மாங்குளத்துக்கு வடக்கே சுமார் 5 கிலோமீட்டர் தூரத்தில் அமைந்துள்ளது.
# பனிக்கன்குளம்

## பாடசாலைகள்

மு/பனிக்கன்குளம் அரசினர் தமிழ் கலவன் பாடசாலை
# பனிக்கன்குளம்

## கோவில்கள்

- பனிக்கன்குளம் பிள்ளையார் கோவில்
- பனிக்கன்குளம் ஞானவைரவர் கோவில்
# எரிகெரான் அன்னூசு

| genus = Erigeron
| species = annuus
| authority = (L.) Pers.
| subdivision_ranks = Subspecies
| subdivision_ref = வட அமெரிக்கக் கண்டத்திலுள்ள நாடுகளின் அகணிய தாவரமாக இவ்வினம் உள்ளது. எனினும், பிற கண்டங்களிலும் அறிமுகத் தாவரமாக உள்ளது. இத்தாவரம் சீன பாரம்பரிய மருத்துவத்தில் நீரிழிவு, வயிற்றுக் கோளாறுகள், சில கல்லீரல் தொற்றுகளுக்கு பயன்படுத்தப் படுவதால், இந்நோயிற்க்குரிய மருத்துவ ஆய்வுகளில் பயன்படுகிறது.